text: Han fik chokket: Du har diabetes
  14 november 2011 kl. 17.58
  Det kom som et chok for den 59-årige Sune Brolund fra Vejle, da han fik at vide, at han havde diabetes. I dag har han lært at leve med sygdommen, som også kaldes Den stille Dræber.
  Han opsøgte lægen af en helt anden grund. Og her fik han at vide, at hans blodsukker var "faretruende højt". Tre gange højere end hvad den burde være.
  - Jeg troede simpelthen, at mit liv var omme, siger Sune Brolund.
  
  Opdager den ikke
  Mange lever med sygdommen i mange år - uden at opdage den. Men det betyder, at der er en risiko for, at de sætter deres helbred overstyr.
  De kan blive ramt af bl.a. blindhed og nyresvigt. 
  I alt har 270.000 danskere fået konstateret diabetes. Yderligere 245.000 danskere har diabetes - men uden at vide det, vurderer Diabetesforeningen.
  
  Hedensted: Seks ud af 50 ramt
  Sygdommen er arvelig, men er også forårsaget af livsstilen. Især manglende motion og for fedtholdig kost kan give diabetespatienter alvorlige følgesygdomme. 
  Det var i dag Verdens diabetesdag. På en række apoteker har folk kunnet få målt deres blodsukker. 
  Også Hedensted Kommune var der arangeret målinger tre steder.  50 fik målt blodsukkeret - og seks fik havde for meget sukker i blodet og blev anbefalet at søge læge.
  